Ապացուցելու կարիք չունի այն փաստը, որ լեռնահանքային արդյունաբերության տարբեր ճյուղերը և հատկապես մետաղական հանածոների արդյունահանումն ու վերամշակումն անդառնալի վնաս են հասցնում բնությանն ու մարդկանց առողջությանը, ինչով էականորեն տարբերվում են մարդու տնտեսական գործունեության այլ տեսակներից: Սակայն այդ գործունեությամբ զբաղվող ընկերությունները երկար ժամանակ պնդում էին, որ, այսպես կոչված, «կայուն հանքարդյունաբերության» դեպքում կարելի է բնական միջավայրին գրեթե վնաս չհասցնել։